Пол Верлен
Залязващи слънца

Превод от френски: Диана Тенева, —

chitanka.info

Бледа светлина излива

над ширните поля

меланхолия горчива

от залязващи слънца.

И сърцето ми приспива

с песен нежна и добра,

в забрава то потъва

на залязващи слънца.

И странни сънища сънува

като залязващи слънца,

които над брега угасват.

Фантоми — алени зрънца —

хода си неспирно следват

като залязващи слънца,

които над брега угасват.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.